L 52/38
BG
Официален вестник на Европейския съюз
20.2.2023 г.
ПРИЛОЖЕНИЕ XIII
Високопатогенна инфлуенца по птиците ЧАСТ 1 СПЕЦИАЛНИ УСЛОВИЯ ЗА ПРИЛАГАНЕТО НА СПЕШНА ЗАЩИТНА ВАКСИНАЦИЯ ЗА ПРОФИЛАКТИКА И КОНТРОЛ НА ВИСОКОПАТОГЕННА ИНФЛУЕНЦА ПО ПТИЦИТЕ
1.
Размер на зоната за ваксинация: Няма специални условия 2.
Размер на зоната, обграждаща зоната за ваксинация: Няма специални условия 3.
Вид на ваксината, която трябва да се използва: Ваксини, които не съдържат жив вирус на инфлуенца по птиците (ваксини, които съдържат жив вирус на инфлуенца по птиците, независимо дали са атенюирани, или не, не се използват). 4.
Минимално покритие: Няма специални условия 5.
Целеви животни/видове: домашни птици или птици, отглеждани в плен, в животновъдните обекти, включени в официалния план за ваксинация.
ЧАСТ 2 СПЕЦИАЛНИ УСЛОВИЯ ЗА ЗАСИЛЕН ЛАБОРАТОРЕН НАДЗОР, КОЙТО ДА СЕ ПРОВЕЖДА В ЗОНИТЕ ЗА ВАКСИНАЦИЯ И В ЗОНИТЕ, ОБГРАЖДАЩИ ЗОНАТА ЗА ВАКСИНАЦИЯ, ПО ВРЕМЕ НА СПЕШНА ЗАЩИТНА ВАКСИНАЦИЯ ЗА ПРОФИЛАКТИКА И КОНТРОЛ НА ВИСОКОПАТОГЕННА ИНФЛУЕНЦА ПО ПТИЦИТЕ
Лабораторен надзор посредством вземане на проби за вирусологично изследване се провежда на всеки две седмици в животновъдните обекти, където е извършена спешна защитна ваксинация за откриване на случаи на инфекция с теренен вирус на високопатогенна инфлуенца по птиците.
Надзорът трябва да предоставя възможност за откриването на равнище на разпространение на инфекция с вируса на високопатогенната инфлуенца по птиците в животновъдния обект, в който е извършена ваксинация, при 5 % или по-малко с ниво на увереност 95 %.
ЧАСТ 3 ЖИВОТНИ И ПРОДУКТИ, ОБВЪРЗАНИ СЪС ЗАБРАНА ЗА ДВИЖЕНИЕ И УСЛОВИЯ ЗА ПРЕДОСТАВЯНЕ НА ДЕРОГАЦИЯ В СЪОТВЕТСТВИЕ С ЧЛЕН 13 В ЗОНА ЗА ВАКСИНАЦИЯ, В КОЯТО СЕ ИЗВЪРШВА СПЕШНА ЗАЩИТНА ВАКСИНАЦИЯ ЗА ПРОФИЛАКТИКА И КОНТРОЛ НА ВИСОКОПАТОГЕННА ИНФЛУЕНЦА ПО ПТИЦИТЕ
1.
Животни и продукти, които са обвързани със забрана за движения: ваксинирани домашни птици или птици, отглеждани в плен, и продукти от тях в зоната за ваксинация и извън нея. 2.
Зародишни продукти, обвързани със забрана за събиране: не е приложимо 3.
Условия за предоставяне на дерогация в съответствие с член 13, параграф 2, буква б), точка ii), член 13, параграф 3, буква б) и член 13, параграф 4, буква б) Движение на ваксинирани домашни птици или птици, отглеждани в плен, и на продукти от тях в зоната за ваксинация и извън нея може да бъде разрешено само в случаите, попадащи в обхвата на и при същите общи и специални условия като предвидените в членове 28, 29 и 30, член 31, параграф 1 и членове 33, 34 и 37 от Делегиран регламент (ЕС) 2020/687.
След края на периода на възстановяване мерките, предвидени в част 5, точки 2—4, остават в сила в животновъдните обекти, в които се отглеждат ваксинирани животни, докато в тях се отглеждат ваксинирани животни.